KYK: Hier is nuwe Bond-fliek, en dis Craig se laaste | Netwerk24
21 Augustus 2019 06:40
'n Video in die aanloop tot die vrystelling van No Time To Die, wat in April 2020 uitgereik word, is Dinsdag deur die vervaardigers op Twitter en YouTube geplaas.
Rami Malek, wat 'n Oscar gewen het vir sy vertolking van Freddie Mercury in die fliek Bohemian Rhapsody, vertolk die rol van 'n "misterieuse skurk", berig BBC.
Phoebe Waller-Bridge, skepper van die reeks Fleabag, is een van die skrywers, terwyl die akteurs Ralph Fiennes en Ben Whishaw terugkeer as onderskeidelik M en Q.
Cary Fukunaga van Beasts of No Nation en True Detective is ook die regisseur, volgens The Guardian.
Craig het Waller-Bridge glo by die projek betrek om die draaiboek te verfyn en dit meer humoristies te maak.
Tydens vervaardiging het Craig sy enkel beseer en chirurgie ontvang en kort daarna is 'n lid van die span in 'n beheerde ontploffing beseer.